בבית המטבחיים הנרצחים לא מדברים בשפתנו כשהסכין חותכת גרונם הם לא זועקים בקולנו ואנו אוכלים בשרם לובשים עורם אחרי הכול הם לא מדברים בשפתנו. כיכר העיר ריקה הם לא יוצאים להפגין כאשר הכמהים לדבר  בשמם מדברים באותה שפה נבלעת בין הרוקדים על הדם. במחלבה המעונים לא מדברים בשפתנו כשהעגלים מופרדים מאימם קולן נשבר בשפה זרה ואנו שותים חלבן מכינים ממנו גבינה אחרי הכול הם לא מדברים בשפתנו. ברחובות העיר אחרוני החתולים מסתתרים מן המתיימרים לדעת טובתם אשר תרים אחריהם  לעקרם. שלא ידברו בשפתנו. במעבדה הקורבנות לא מדברים מיתרי קולם נחתכו צעקתם כבר לא תגיע לאוזננו ואנו רוקחים תרופות בולעים גלולות לנו העולם. בבנק הדם אנו תורמים למען יאריכו  חיי רוצחים בבנק הזרע אנו תורמים למען ירבו קוני נדל"ן שלא תוותר פיסת אדמה להם  שלא מדברים בשפתנו.